Ny Mazda3 debuterer på Los Angeles Auto Show

**Mazda Motor Danmark, 8. november 2018.** Mazda Motor Corporation har netop offentliggjort, at den helt nye Mazda3 har verdenspremiere på Los Angeles Auto Show, der åbner for motorpressen den 28. november og for et bilinteresseret publikum den 30. november.

Den nye Mazda3 har en ny og mere moden fortolkning af Mazdas designfilosofi ”KODO – Soul of Motion”, der udtrykker essensen af japansk æstetik. Det er ikke kun designet, der løfter Mazda3 til et helt nyt niveau. Det samme gør en helt ny teknisk basis, kaldet Skyactiv Vehicle Architecture, og de nyeste Skyactiv-motorer.

Introduktionen af den nye Mazda3 bliver startskuddet for en ny generation af biler fra Mazda, hvor målet er at tilbyde en helt ny dimension af køreglæde til Mazda-kunder over hele verden.

Ny Mazda3

